99 



føres paa dette Omraade, er det umuligt at komme 

 til et sikkert Resultat. Heldigvis behøves det imidlertid 

 aldeles ikke, alle den Slags Beretninger kunne vi ganske 

 rolig lade staa hen uafgjorte. Vil man nemlig oprigtig 

 og for Alvor undersøge dette Spørgsmaal for at komme 

 til et sikkert, paalideligt Resultat, og det er vel i 

 Grunden alles Ønske, saa maa man slaa ind paa en 

 ganske anden Vej end den, man hidtil har fulgt. 



Det er for det første aldeles klart, at hvis man vil 

 søge Oplysninger om den skindøde Tilstand, saa maa 

 man hellere stole paa Lægernes end paa Publikums Er- 

 faringer i denne Retning. Lægen har tilstrækkelig Sag- 

 kundskab, han kjender alle Former, hvorunder Liv og 

 Død optræde, og kan derfor vogte sig for at begaa Fejl- 

 tagelser,' han færdes hver eneste Dag mellem syge, maa 

 desværre næsten hver Dag undersøge Lig og kan saa- 

 ledes samle en rig Erfaring paa dette Omraade. Man 

 kan derfor ikke beskylde mig for Ubeskedenhed, naar 

 jeg paastaar, at Lægerne langt bedre end Publikum for- 

 maa at opklare dette Spørgsmaal. Skal man altsaa i 

 Sandhedens Interesse holde sig til Lægernes Erfaringer, 

 hvorfor skulle vi saa ty til Fortiden og dens Overleve- 

 ringer? det er dog naturligere at spørge de nulevende 

 Læger om deres Mening end at lede efter i gamle 

 upaalidelige Bøger fra de forrige Aarhundreder. Dertil 

 kommer selvfølgelig, at hvis Skindøden indtraadte af og 

 til i ældre Tider, saa maa den ogsaa kunne iagttages i 

 vore Dage, ja man kan uden Overdrivelse paastaa, at 

 Lejligheden til at samle paalidelige Erfaringer er langt 

 rigeligere nu til Dags end tidligere. Forhen fandtes der 

 kun faa Læger, enkelte i Byerne, næsten slet ingen ude 

 paa Landet, mange vare kun Læger af Navn, men sav- 



